თავისუფალი აზრის უნივერსიტეტი
თავისუფალი აზრის უნივერსიტეტი (აზერ. Azad Fikir Universiti, AFU) — OL! Movement-ის მიერ 2009 წელს აზერბაიჯანის დედაქალაქ ბაქოში დაარსებული სასწავლებელი. თავისუფალი აზრის უნივერსიტეტი წარმოადგენს ალტერნატიულ საგანმანათლებლო პროექტს, რომლის პლატფორმა ყოველკვირეული ინტერაქციული ლექციებისა და თავისუფალი დებატების მეშვეობით აზერბაიჯანელი ახალგაზრდების ადამიანის უფლებათა და დემოკრატიულ ღირებულებათა შესახებ განათლებას ისახავს მიზნად. უნივერსიტეტს მხარს უჭერს აშშ-ისა და გაერთიანებული სამეფოს საელჩოები ბაქოში, აშშ-ის საერთაშორისო განვითარების სააგენტო, დემოკრატიის ეროვნული ფონდი, ანალიტიკური ინსტიტუტი აშშ-ის მარშლის ფონდი და სხვა დასავლური ორგანიზაციები.